stanford-oval/wikipedia huggingface dataset:
Malta-Buretin kulttuuri

Buretista löydetty naispatsas.
Afontova gorasta löydettyjä luuesineitä museossa.
Maltasta löydetty luuhun kaiverrettu mammutti.
Malta-Buretin kulttuuri (Mal'ta-Buret':in kulttuuri) oli varhainen kivikauden kulttuuri Itä-Siperiassa
Baikaljärven ja Altain lähellä. Löytöpaikat sijaitsevat Irkutskista pohjoiseen. Tämä metsästyskulttuuri ajoitetaan aikaan noin 24000-15000 kalenterivuotta eaa. Se tunnetaan mammutinluisista tyylitellyistä naispatsaista. ja lintupatsaista. Osa lintupatsaista on viulun muotoisia.
Buretin ihmiset asuivat puoliksi maanalaisissa kupolimaisissa majoissa ainakin kulttuurin myöhemmässä vaiheessa.
Geenitutkimusten mukaan kulttuurin ihmiset olivat sukua joillekin siperialaisille, eteläaasialaisille,  intiaaneille ja eurooppalaisille, mutteivät itäaasialaisille.
Sijainti

Malta-Buretin myöhäispaleoliittisten löytöjen alue on Irkutskin oblastissa Venäjällä.
Maltan ja Buretin löytöpaikat sijaitsevat Baikaljärven länsipäästä pohjoiseen. Paikat ovat  Angara-joen latvan altaassa 15 km päässä toisistaan. Maltan kulttuurilliseen kompleksiin kuuluu myös Afontova Gora, joka on ajoitettu noin aikaan 15000 BP.
Luultavasti Malta oli pääasutus ja Buret talvileiri. Molemmat paikat ovat joen lähellä.
Ajoitukset

Maltassa ja Buretissa asuttiin jääkaudella. Maltan löytöjä, lähinnä luita on ajoitettu radiohiilellä. Maltasta on huomattu 13 kerrostumaa.  Suurin osa löydöistä on tehty kerrostumasta 8.  Pääkulttuurikerrostumasta on kaksi ajoitusta 20900-20800+-200 radiohiilivuotta sitten.(BP uncal.).
Monet kerrostuman 8 löydöt osuvat aikaan 22900-19000 BP uncal. Asutus väheni noin 20000  radiohiilivuotta sitten. 8. kerrostuman keskimääräinen ajoitus on 21040+-240 radiohiilivuotta sitten.
Maltan kerrostuma 9 "horisontti 2" ajoittuu aikaan 14900 radiohiilivuotta sitten.
Eläimistö, kasvillisuus

Seudulla oletetaan kasvaneen jääkaudella puistotundraa. Peuroja,  nappajäniksiä, wapitihirviä, tavallisia hirviä,  paksusarvilampaita,  biisoneita, hevosia ja villamammutteja  eli alueella jääkauden kylmimpään aikaan. petoeläimiin kuuluivat napaketut, sudet, karhut, ahmat,
Venuspatsaat

Maltasta ja Buretista löydetyt yleensä luiset, joskus kiviset naispatsaat tuovat mieleen kivikautiset Gravetten kulttuurin naispatsaat Euroopassa. Patsaat ovat kahta lajia: pullukoita naisia ja laihoja 
naisia.  Naiset ovat joko alastomia tai niillä on turkki päällä. Erään tulkinnan mukaan pienoispatsaat esittävät sekä miehiä, naisia että lapsia. Patsaat ajoitetaan aikaan 23000-19000 BP, ehkä tarkemmin 22000-21000 BP.
Geenitutkimukset

Maltasta löydetty vanhempi lapsi on ajoitettu aikaan 19980 radiohiilivuotta sitten.  Maltan pojan MA-1:n isälinjan haplotyyppi on R, äitilinjan tyyppi U. Afontova Gorasta löydetty 17000
vuoden takainen ihmisen luu on tyyppiä Q1a1-F1215 (mtDNA R).
Mitsubishi i-MiEV

| Mitsubishi i-MiEV |
| --- | --- |

Valmistustiedot
Valmistusmaa:   Japani
Valmistaja:  Mitsubishi Motors
Valmistusvuodet:  2009–
Muut nimet:  Mitsuoka Like
Korimalli:  5-ovinen hatchback
Luokka:  A-segmentti
Teknisesti samankaltaisia:  Peugeot iOn Citroën C-Zero Mitsubishi i
Tekniset tiedot
Moottori:  kestomagnetoitu sähkömoottori
Teho:  47 kW (63 hv)
Vääntö:  180 Nm
Vetotapa:  takaveto
Mitat
Massa:  1 080 kg
Pituus:  3 395 mm
Akseliväli:  2 550 mm
Leveys:  1 475 mm
Korkeus:  1 600 mm
Mitsubishi i-MiEV (Mitsubishi innovative Electric Vehicle) on japanilaisen autovalmistajan Mitsubishin ensimmäinen massamarkkinoille tarkoitettu sähköauto. Se perustuu polttomoottorikäyttöiseen Mitsubishi i -malliin. Autossa on litiumioni-akusto ja sen voi ladata tavallisella verkkovirralla seitsemässä tunnissa. i-MiEVin lähes identtiset sisarmallit ovat Peugeot iOn ja Citroën C-Zero.
Mallin myynti alkoi Japanissa 1. huhtikuuta 2009 ja Euroopassa vuoden 2010 lopulla.
Vuoden 2011 Euro NCAP -kolaritestistä i-MiEV sai tulokseksi neljä tähteä viidestä.
Aiheesta muualla

Kuvia tai muita tiedostoja aiheesta Mitsubishi i-MiEV Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mitsubishi i-Miev
Käännös suomeksi
Minttu Vettenranta

Minttu Vettenranta (s. 17. maaliskuuta 1998 Pori) on suomalainen pesäpalloilija. Hän edustaa Superpesiksessä Porin Pesäkarhuja. Hän on seuran oma kasvatti ja toimii joukkueen lukkarina. Vettenranta saavutti Superpesiksen hopeamitalin. Kaudella 2018  Vettenranta valittiin ensimmäiseen Itä-Länsi-otteluunsa.
2. elokuuta 2018 mennessä Vettenranta on pelannut 67 Superpesiksen runkosarjaottelua, joissa on lyönyt 21 ja tuonut yhdeksän sekä kerännyt 181 kärkilyöntiä. 25 pudotuspeliottelussa Vettenranta on lyönyt kolme ja tuonut kaksi juoksua sekä kerännyt 73 kärkilyöntiä.
Muinaisjäännöksiä Suomen suvun asumusaloilta

| Muinaisjäännöksiä Suomen suvun asumusaloilta I-V |
| --- | --- |
Kirjailija:  J. R. Aspelin
Genre:  tietokirja
Kustantaja:  G. W. Edlund
Julkaistu:  1877–1884
Löydä lisää kirjojaKirjallisuuden teemasivulta
Muinaisjäännöksiä Suomen suvun asumusaloilta on Suomen ensimmäisen valtionarkeologin J. R. Aspelinin kirjoittama viisiosainen kuvateossarja, jossa on kuvattu suomalaisia muinaismuistoja ja historiallisia esineitä piirroskuvin. Kirjat julkaistiin vuosina 1877–1884 G. W. Edlundin kustantamana. Kirjan 2 187 arkeologisen löydön piirtokuvaa muodostavat yhä nykyäänkin laajimman kokonaisuuden alallaan.
Kirjasarja jakautuu viiteen teokseen seuraavasti:
I Kiviaika ja pronssiaika.
II Rauta-aika, permalaisia muinaiskaluja.
III Rauta-aika, mordvalaisia, merjalaisia ja vepsäläisiä muinaiskaluja.
IV Rauta-aika, suomenmaan muinaiskaluja.
V Rauta-aika, itämeren maakuntien muinaiskaluja.
Kirjoista on otettu uusintapainokset vuosina 1992 (Art House) ja 2014 (Salakirjat).
Mosconi Cup

Mosconi Cup on biljarditurnaus, joka on pelattu Euroopan ja Yhdysvaltain kuusimiehisten (myös naisia ollut mukana) joukkueiden välillä vuodesta 1994 lähtien. Turnauksessa on perinteisesti pelattu nelin- sekä kaksinpelejä.
Tulokset

| 0 | 1 | 2 | 3 | 4 | 5 |
| --- | --- | --- | --- | --- | --- |
| Vuosi | Kilpailupaikka | Voittaja | Voittaja | Häviäjä | Häviäjä |
| 2021 | Alexandra Palace, Lontoo |  Eurooppa | 11 |  Yhdysvallat | 6 |
| 2020 | Ricoh Arena, Coventry |  Eurooppa | 11 |  Yhdysvallat | 3 |
| 2019 | Las Vegas, Nevada |  Yhdysvallat | 11 |  Eurooppa | 8 |
| 2018 | Alexandra Palace, Lontoo |  Yhdysvallat | 11 |  Eurooppa | 9 |
| 2017 | Las Vegas, Nevada |  Eurooppa | 11 |     Yhdysvallat | 4 |
| 2016 | Alexandra Palace, Lontoo |  Eurooppa | 11 |     Yhdysvallat | 3 |
| 2015 | Las Vegas, Nevada |  Eurooppa | 11 |     Yhdysvallat | 7 |
| 2014 | Tower Circus, Blackpool |  Eurooppa | 11 |     Yhdysvallat | 5 |
| 2013 | Las Vegas, Nevada |  Eurooppa | 11 |     Yhdysvallat | 2 |
| 2012 | Bethnal Green, Lontoo |  Eurooppa | 11 |     Yhdysvallat | 9 |
| 2011 | Las Vegas, Nevada |  Eurooppa | 11 |     Yhdysvallat | 7 |
| 2010 | Bethnal Green, Lontoo |  Eurooppa | 11 |     Yhdysvallat | 8 |
| 2009 | Las Vegas, Nevada |     Yhdysvallat | 11 |  Eurooppa | 7 |
| 2008 | St. Julian's, Malta |  Eurooppa | 11 |  Yhdysvallat | 5 |
| 2007 | Las Vegas, Nevada |  Eurooppa | 11 |     Yhdysvallat | 8 |
| 2006 | Rotterdam, Alankomaat |     Yhdysvallat | 12 |  Eurooppa | 12 |
| 2005 | Las Vegas, Nevada |     Yhdysvallat | 11 |  Eurooppa | 6 |
| 2004 | Egmond aan Zee, Alankomaat |     Yhdysvallat | 12 |  Eurooppa | 9 |
| 2003 | Las Vegas, Nevada |     Yhdysvallat | 11 |  Eurooppa | 9 |
| 2002 | Bethnal Green, Lontoo |  Eurooppa | 12 |     Yhdysvallat | 9 |
| 2001 | Bethnal Green, Lontoo |     Yhdysvallat | 12 |  Eurooppa | 1 |
| 2000 | Bethnal Green, Lontoo |     Yhdysvallat | 12 |  Eurooppa | 9 |
| 1999 | Bethnal Green, Lontoo |     Yhdysvallat | 12 |  Eurooppa | 7 |
| 1998 | Bethnal Green, Lontoo |     Yhdysvallat | 13 |  Eurooppa | 9 |
| 1997 | Bethnal Green, Lontoo |     Yhdysvallat | 13 |  Eurooppa | 8 |
| 1996 | Dagenham, Lontoo |     Yhdysvallat | 15 |  Eurooppa | 13 |
| 1995 | Basildon, Essex |  Eurooppa | 16 |     Yhdysvallat | 15 |
| 1994 | Romford, Lontoo |     Yhdysvallat | 16 |  Eurooppa | 12 |
Aiheesta muualla

http://www.mosconicup.com/
NK Inter Zaprešić

Nogometni Klub Inter Zaprešić on jalkapalloseura Zaprešićin kaupungista, Pohjois-Kroatiasta. Seura pelaa kaudella 2021-2022 Kroatian toiseksi korkeimmalla sarjatasolla Kakkosliiga:ssa. Joukkue on voittanut kertaalleen Kroatian cupin vuonna 1992.
Kokoonpano

Tilanne 28. heinäkuuta 2015
Miten elämästä kertoisin

| Miten elämästä kertoisin Maarit |
| --- | --- | --- |

Studioalbumin tiedot
 Julkaistu: 25. lokakuuta 2013
 Tuottaja(t): Sami Hurmerinta, Matti Mikkola, Knipi
 Tyylilaji: pop rock, soft rock
 Kesto: 45.19
 Levy-yhtiö: Sony Music
Listasijoitukset
  7.
Maaritin muut julkaisut
| Kun yö saapuu 2008 | Miten elämästä kertoisin 2013 | Sumuinen puutarha 2019 |
Miten elämästä kertoisin on laulaja Maarit Hurmerinnan 18. studioalbumi. Se julkaistiin 25. lokakuuta 2013 levymerkillä Sony Music.
Kappaleet

Mä en vaadi – 4.18 (säv. Maarit Hurmerinta, san. Kaija Pispa, sov. Sami Hurmerinta)
Kun minä itkin – 3.51 (säv. Maarit, san. Maarit, sov. S. Hurmerinta)
Kielonmarja – 3.28 (säv. S. Hurmerinta, san. Heikki Salo, sov. Matti Mikkola, S. Hurmerinta)
Anna – 5.12 (säv. M. Hurmerinta, san. Salo, sov. S. Hurmerinta)
Räntäsade – 4.01 (säv. M. Hurmerinta, san. Salo, sov. Mikkola, S. Hurmerinta)
Joidenkin kaa – 4.48 (säv. S. Hurmerinta, san. Timo Kiiskinen, sov. S. Hurmerinta)
Palmikko – 3.43 (säv. M. Hurmerinta, san. Tuure Kilpeläinen, sov. S. Hurmerinta)
Miten elämästä kertoisin – 4.01 (säv. M. Hurmerinta, san. M. Hurmerinta, sov. S. Hurmerinta)
Luxembourgin puisto – 4.31 (säv. S. Hurmerinta, san. Salo, sov. S. Hurmerinta)
Villiviini – 3.53 (säv. M. Hurmerinta, san. M. Hurmerinta, sov. Knipi, S. Hurmerinta)
Mitä käykin – 4.33 (säv. M. Hurmerinta, san. Maija Vilkkumaa, sov. S. Hurmerinta)
Kokoonpano

| --- | --- |
 Muusikot Maarit – laulu, piano  Heikki Laine – bassokitara  Mikko Kaakkuriniemi – rummut  Antti Ikola – kosketinsoitin  Kari Lindsted – sello  Abdissa Assefa – lyömäsoittimet  Pentti Lahti – saksofoni, huilu  Kasperi Sarikoski – pasuuna  Timo Paasonen – trumpetti, flyygelitorvi  Heikki Vehmanen – alttoviulu  Heikki Hämäläinen – viulu  Seppo Rautasuo – viulu  Antti Ikola – taustalaulu  Janna Hurmerinta – taustalaulu  Manna Borg – taustalaulu  Marika Tuhkala – taustalaulu :  Tuotanto Sami Hurmerinta – tuottaja, kitara, guitalele, mandoliini, taustalaulu  Matti Mikkola – tuottaja, lyömäsoittimet  Knipi – tuottaja, taustalaulu  Jetro Vainio – äänittäjä  Arttu Peljo – miksaaja  Svante Forsbäck – masteroija  Elf Control – kansikuva  Mikko Harma – valokuvat  Gabi Hakanen – A&R  Pete Eklund – A&R
Arvostelut

Savon Sanomat: positiivinen
Aiheesta muualla

Miten elämästä kertoisin discogs.com -sivustolla
Mikael Sandberg

| Mikael Sandberg> Henkilötiedot |
| --- | --- |
Koko nimi:  Mikael Sebastian Sandberg
Syntynyt: 9. maaliskuuta 1991 (ikä 33) Turku, Suomi
Kansalaisuus:   Suomi
Koripalloilija
Lempinimi:  Ässä
Pelipaikka:  Sentteri / Iso laitahyökkääjä
Pituus:  210 cm
Paino:  105 kg
Pelaajaura
Seurajoukkueet
2007–2008 2008–2011 2008 2009 2011–2014 2014–2016 2016–2018 2018–2019:  Turun NMKY Torpan Pojat → Helsingin NMKY → JKS Vilpas Vikings Tampereen Pyrintö Kristika Turku Ura Basket
Mikael Sebastian Sandberg (s. 9. maaliskuuta 1991 Turku) on suomalainen kilpauransa päättänyt koripalloilija. 210-senttinen Sandberg oli 4–5-paikkojen korinaluspelaaja.
Korisliigassa Sandberg pelasi yhdeksän kautta seuroinaan Tampereen Pyrintö, Salon Vilpas, Torpan Pojat ja Ura Basketia. Pyrinnössä Sandberg saavutti SM-hopeaa vuonna 2016 ja pelasi myös Baltian liigassa. ToPossa hän saavutti SM-hopeaa vuonna 2010 ja Suomen cupin hopeaa vuonna 2011.
Ura > Alku-ura ja SM-mitali ToPossa

Sandbergin kasvattajaseura oli Turun NMKY, jonka edustusjoukkueeseen hän nousi kaudella 2007–2008, jolloin joukkue pelasi koripallon I-divisioonaa. Kauden jälkeen Sandberg siirtyi Korisliigaan Torpan Poikien riveihin. Hän saavutti ToPossa SM-hopeaa kaudella 2009–2010 ja Suomen cupin hopeaa 2011. Kevään 2010 loppuotteluissa ToPo kohtasi Tampereen Pyrinnön, jota se johti otteluvoitoissa 2–1 voitettuaan Pyrinnön kolmannessa finaalissa Tampereella. Damon Williamsin johtamana Pyrintö kuitenkin voitti kaksi viimeistä ottelua ja otti seuran miesten edustusjoukkueen ensimmäisen Suomen mestaruuden ToPon jäädessä hopealle, joka kuitenkin oli Sandbergille uran ensimmäinen aikuisten SM-mitali.
Ura > Salon Vilpas

Vuonna 2011 Sandberg siirtyi kolmen ToPossa pelatun kauden jälkeen Vilpas Vikingsiin, Salon Vilppaan edustusjoukkueeseen. Toukokuussa 2012 hän teki seuran kanssa kahden vuoden jatkosopimuksen. Vilppaan-vuosinaan Sandberg pelasi sentteriroolin lisäksi myös isona laitahyökkääjänä.
Ura > Tampereen Pyrintö

Heinäkuussa 2014 Sandberg teki kaksivuotisen sopimuksen Korisliigassa ja Baltian liigassa pelanneen Tampereen Pyrinnön kanssa. Maaliskuussa hän heitti uuden Korisliigan piste-ennätyksensä tehtyään 19 pistettä Tapiolan Honkaa vastaan. Sandbergin pelaaminen oli ensimmäisellä Pyrintö-kaudella Aamulehden toimittajan mukaan liian ailahtelevaa. Hän pelasi pääasiassa Petri Heinosen jälkeen Pyrinnön vaihdosta tulleena sentterinä ja teki runkosarjassa ottelukohtaisiksi keskiarvoikseen noin 12 minuutissa 3,5 pistettä ja 2,2 levypalloa. Korisliigan ohella Pyrintö pelasi myös Baltian liigaa, missä Sandberg teki runkosarjassa yhdeksässä ottelussa noin 15 minuutissa ottelua kohden 3,4 pistettä ja otti 2,9 levypalloa. Pudotuspeleissä hän teki noin 11 minuutissa ottelua kohden 4,5 pisteen ja 1,0 levypallon tilastolukemat.
Kauden 2015–2016 siihen mennessä parhaan ottelunsa Sandberg pelasi 15. tammikuuta Helsinki Seagullsia vastaan: muun muassa 11 pisteen ja seitsemän levypallon lisäksi hän rikkoi ottelun päätöshetkien donkillaan koritelineen kiinnitykset. Maaliskuussa hän heitti Seagullsia vastaan kauden korkeimman pistemääränsä 13 ja otti kuusi levypalloa. Sandbergin peliaika putosi Ilkka Palviaisen valmennuksessa runkosarjassa noin yhdeksään minuuttiin ottelua kohden. Hän kuitenkin teki runkosarjassa kahta edelliskautta korkeamman pistekeskiarvon ja heitti kahden pisteen heittonsa ennätyksellisellä yli 67 prosentin tarkkuudella. Pyrintö sijoittui runkosarjassa neljänneksi ja voitti puolivälierissä Bisonsin sekä välierissä Seagullsin. Loppuotteluissa Pyrintö hävisi Kouvoille 4–1-otteluvoitoin, ja vähälle peliajalle pudotuspeleissä jäänyt Sandberg sai uransa toisen miesten SM-hopeamitalin. Aamulehden toimittajan kaudenpäätösarvion mukaan Sandbergin läpimurto Pyrinnössä jäi tekemättä myös tämän toisella kaudella seurassa.
Ura > Turun NMKY

Toukokuun 2016 lopulla Sandberg palasi kasvattajaseuraansa Turun NMKY:hyn. Sopimuksen myötä TuNMKY sai joukkueeseensa kokoa ja pääsarjakokemusta.
Ura > Ura Basket

Kesäkuussa 2018 Sandberg siirtyi Korisliigaan nousseeseen kaarinalaiseen Ura Basketiin.
Ura joutui liigakarsintoihin jotka voitti LoKoKo Bisonsia vastaan 2–0-otteluvoitoin. Jälkimmäisessä karsintaottelussa Sandberg heitti kaikki yhdeksän pelitilanneheittoaan sisään ja teki yhteensä 22 pistettä sekä otti 12 levypalloa. Sandberg päätti kilpauransa tähän otteluun.
Sandbergin lopettamiseen vaikutti myös hänen valmistumisensa kauppakorkeakoulusta: työelämään siirryttyään hänen palkkansa kolminkertaistui. Usean muun samaan aikaan kilpauransa lopettaneen suomalaiskoripalloilijan tavoin Sandberg kritisoi Korisliigan voimassa ollutta neljän ulkomaalaispelaajan kiintiötä, joka käytännössä hävitti voimaan tultuaan suomalaisten rotaatiopelaajien peliajan ja -vastuun sarjassa.
Ura > Maajoukkue

Sandberg pelasi Suomen miesten haastajamaajoukkueessa kymmenessä ottelussa 4,3 pisteen keskiarvolla. Kesäkuussa 2015 hänet nimettiin Suomen saman vuoden haastajamaajoukkuerinkiin. Alle 20-vuotiaiden maajoukkueessa Sandberg pelasi 30, A-nuorissa 39 ja B-nuorissa kymmenen maaottelua.
Saavutukset

SM-hopeaa 2010 ja 2016
Suomen cupin hopeaa 2011
M1DA:n Vuoden pelaaja 2018
M1DB:n Vuoden pelaaja 2017
Pelityyli

Sandberg oli korinaluspelaajaksi kohtuullinen kolmen pisteen heittäjä. Pyrinnön päävalmentaja Pieti Poikola kuvaili Sandbergia tämän siirryttyä seuraan liikkuvaksi pelaajaksi ja kovaksi harjoittelijaksi.
Sandberg nimesi haastatteluissa omiksi vahvuuksikseen pituutensa ja heittotaitonsa. Hän pyrki harjoittelemaan monipuolisesti, ja esimerkiksi Vilppaan-vuosinaan Sandberg harjoitteli välillä myös takamiesten pelipaikoilla. Sandberg pyrki kehittämään voimaominaisuuksiaan ja tätä kautta myös ajo- ja sisäpeliuhkaansa. Sisäpelissä häntä verrattiin Pyrinnön Antti Nikkilää heikommaksi. Sandberg kompensoi fyysisyytensä vajavaisuuksia pelikäsityksellään eli opiskelemalla huolellisesti vastustajiensa pelitapaa ja ominaisuuksia.
Yksityiselämä

Suomenruotsalainen Sandberg käyttää ruotsin kieltä keskustellessaan isänsä kanssa. Sandberg hyväksyttiin Turun yliopiston kauppakorkeakouluun kesällä 2012, ja hän on koulutukseltaan kauppatieteiden maisteri. Sandbergin Ässä-lempinimi on peräisin hänen lapsuudestaan, mutta nimen tarkkaa alkuperää Sandberg ei enää muista.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Torpan Pojat | Korisliiga | 6 | 25,0 % | 0,0 % | – | – | 0,2 | 0,2 | – | 0,2 | – | – | 0,3 | 2 |
| 2009–2010 | Torpan Pojat | Korisliiga | 6 | 57,1 % | 33,3 % | 100,0 % | 0,2 | 0,2 | 0,3 | – | 0,3 | 0,2 | 0,3 | 2,7 | 16 |
| 2010–2011 | Torpan Pojat | Korisliiga | 17 | 42,9 % | 60,0 % | 33,3 % | 0,2 | 0,9 | 1,1 | – | 0,3 | 0,2 | 0,2 | 1,8 | 31 |
| 2011–2012 | Salon Vilpas | Korisliiga | 39 | 40,6 % | 26,5 % | 57,5 % | 0,8 | 1,3 | 2,1 | 0,5 | 0,9 | 0,1 | 0,3 | 4,8 | 186 |
| 2012–2013 | Salon Vilpas | Korisliiga | 40 | 46,0 % | 17,6 % | 55,8 % | 1,0 | 1,7 | 2,7 | 0,5 | 0,8 | 0,2 | 0,4 | 4,3 | 172 |
| 2013–2014 | Salon Vilpas | Korisliiga | 42 | 33,0 % | 36,4 % | 70,0 % | 0,8 | 1,3 | 2,1 | 0,3 | 0,7 | 0,3 | 0,3 | 3,0 | 126 |
| 2014–2015 | Tampereen Pyrintö | Korisliiga | 40 | 48,2 % | 31,1 % | 76,2 % | 0,9 | 1,2 | 2,2 | 0,4 | 0,6 | 0,3 | 0,2 | 3,5 | 138 |
| 2014–2015 | Tampereen Pyrintö | Baltian liiga | 9 | 50,0 % | 28,6 % | 71,4 % | 1,2 | 1,7 | 2,9 | 0,4 | 0,7 | 0,4 | 0,3 | 3,4 | 31 |
| 2015–2016 | Tampereen Pyrintö | Korisliiga | 31 | 67,3 % | 30,4 % | 72,7 % | 0,7 | 1,0 | 1,7 | 0,2 | 0,4 | 0,2 | 0,1 | 3,6 | 111 |
| 2018–2019 | Ura Basket | Korisliiga | 40 | 54,5 % | 25,1 % | 80,7 % | 1,1 | 4,1 | 5,2 | 1,4 | 1,6 | 0,6 | 1,0 | 7,4 | 297 |
| Yhteensä | Yhteensä | Korisliiga | 261 | 46,5 % | 27,3 % | 68,4 % | 0,8 | 1,7 | 2,5 | 0,5 | 0,8 | 0,3 | 0,4 | 4,1 | 1079 |
| Yhteensä | Yhteensä | Baltian liiga | 9 | 50,0 % | 28,6 % | 71,4 % | 1,2 | 1,7 | 2,9 | 0,4 | 0,7 | 0,4 | 0,3 | 3,4 | 31 |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009–2010 | Torpan Pojat | Korisliiga | 2 | 0,0 % | 100,0 % | – | – | – | – | – | – | – | – | 1,5 | 3 |
| 2010–2011 | Torpan Pojat | Korisliiga | 2 | 0,0 % | – | – | 1,0 | 0,5 | 1,5 | – | 1,0 | – | – | – | – |
| 2011–2012 | Salon Vilpas | Korisliiga | 3 | 28,6 % | 16,7 % | 100,0 % | 1,0 | 1,7 | 2,7 | 0,7 | 1,3 | – | 0,7 | 4,3 | 13 |
| 2012–2013 | Salon Vilpas | Korisliiga | 3 | 50,0 % | – | 100,0 % | – | 0,3 | 0,3 | – | 1,0 | 0,3 | – | 2,0 | 6 |
| 2014–2015 | Tampereen Pyrintö | Korisliiga | 5 | 41,7 % | 16,7 % | – | 0,8 | 1,4 | 2,2 | 0,2 | 0,2 | 0,8 | – | 2,6 | 13 |
| 2014–2015 | Tampereen Pyrintö | Baltian liiga | 4 | 50,0 % | 60,0 % | 50,0 % | 0,3 | 0,8 | 1,0 | – | 1,0 | 0,8 | 0,5 | 4,5 | 18 |
| 2015–2016 | Tampereen Pyrintö | Korisliiga | 14 | 50,0 % | 16,7 % | 33,3 % | 0,3 | 0,3 | 0,6 | – | 0,2 | – | – | 1,1 | 15 |
| Yhteensä | Yhteensä | Korisliiga | 29 | 38,9 % | 20,0 % | 63,6 % | 0,4 | 0,6 | 1,1 | 0,1 | 0,4 | 0,2 | 0,1 | 1,7 | 50 |
| Yhteensä | Yhteensä | Baltian liiga | 4 | 50,0 % | 60,0 % | 50,0 % | 0,3 | 0,8 | 1,0 | – | 1,0 | 0,8 | 0,5 | 4,5 | 18 |
Lähde: Suomen Koripalloliitto. Baltian liigan osalta sarjan oma sivusto. O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo
Minttu Tamski

Minttu Annica Tamski (s. 31. joulukuuta 1990) on suomalainen esiintyjä ja tuottaja. Hän on valmistunut Humanistisesta ammattikorkeakoulusta kulttuurituottajaksi keväällä 2019. Tämän lisäksi hän on opiskellut näyttelijäntyötä Taideyliopiston Teatterikorkeakoulun avoimessa yliopistossa, Työväen Akatemiassa ja Jyväskylän kristillisellä opistolla.
Tamski on tuottanut Mikkelissä muun muassa Hulivilikarnevaali- ja Museoiden yö -tapahtumia sekä Työväen Näyttämöpäiviä (2019). Tamski on Esittävän taiteen osuuskunta Kaukasuksen perustajajäsen. Kaukasuksen lisäksi Tamski on esiintynyt muun muassa Mikkelin Teatterissa ja Teatteriosuuskunta EStatessa sekä elokuvassa Rendel (2016) ja Teemu Nikin lyhytelokuvassa Pilkkihiihto (2017). Lisäksi Tamski on toiminut näyttelijänä mainostuotannoissa ja ääninäyttelijänä.
Tamski asuu Mikkelissä, josta on myös kotoisin. Hän on naimisissa näyttelijä, muusikko Aapo Orasen kanssa.
Aiheesta muualla

www.minttutamski.fi
Esittävän taiteen kollektiivi Kaukasus
Minttu Tamski Internet Movie Databasessa. (englanniksi)
Mitsubishi UFJ Financial Group

| Mitsubishi UFJ Financial Group, Inc>  |
| --- | --- |

Yritysmuoto:  pörssiyhtiö
Osake:  TYO: 8306   NYSE: MUFG
Markkina-arvo:  73,5 mrd USD (5/2016)
ISIN:  JP3902900004, US6068221042
Perustettu:  2005
Toimitusjohtaja:  Nobuo Kuroyanagi
Avainhenkilöt:  Haruya Uehara, Ryōsuke Tamakoshi
Kotipaikka:  Tokio, Japani
Toimiala:  pankkitoiminta
Tytäryhtiöt:  The Bank of Tokyo-Mitsubishi UFJ
Kotisivu:  www.mufg.jp
Infobox OKVirheellinen NIMI-arvo: 
Mitsubishi UFJ Financial Group (jap. 株式会社三菱UFJフィナンシャル・グループ, Kabushiki-gaisha Mitsubishi UFJ finansharu gurūpu) eli MUFG on japanilainen pankkitoimintaa harjoittava yhtiö. Pankkikonsernin pääkonttori sijaitsee Tokiossa  Chiyodan erillisalueella Marunouchin kaupunginosassa. Muodostuessaan vuonna 2004 sen tase oli noin 1,7 biljoonaa dollaria, ja se nousi maansa suurimmaksi pankiksi ja joksikin aikaa myös maailmanlistan kärkeen.
Keväällä 2016 pankki sijoittui taseensa perusteella (2 458,74 mrd. USD) maailmanlistan viidenneksi suurimmaksi julkisesti noteeratuksi pankkikonserniksi. Sijoitus oli parantunut edellisvuoden vertailusta.  Talousjulkaisu Forbesin vuoden 2016 Forbes Global 2000 -listalla Mitsubishi UFJ Financial Group oli maailmanlaajuisesti sijalla 34. sijoittuen samalla Japanin kolmanneksi suurimmaksi julkisesti noteeratuksi yritykseksi (osakkeiden markkina-arvo yhteensä 73,5 mrd USD toukokuussa 2016).
Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Yhtiö muodostui 1. lokakuuta vuonna 2005 kun tokiolainen Mitsubishi Tokyo Financial Group ja osakalainen UFJ Holdings yhdistyivät. Yritysryhmän ydinpankkitoimintaa harjoittavat osat, Bank of Tokyo-Mitsubishi ja UFJ Bank, yhdistyivät kuitenkin vasta 1. tammikuuta 2006 ja muodostivat The Bank of Tokyo-Mitsubishi UFJ -pankin. [lähde? ]
Morgan Stanleyn suuromistajaksi

22. syyskuuta 2008 Mitsubishi UFJ Financial Group ilmoitti ostavansa subprime-kriisin kaltoin kohtelemasta investointipankki Morgan Stanleysta 10-20 prosentin osuuden. Yrityksellä on tavoitteena saada kaupan yhteydessä oma edustajansa Morgan Stanleyn hallitukseen. Mitsubishi UFJ aikoo käyttää ostokseensa korkeintaan 900 miljardia jeniä (6 miljardia euroa).